《黄资深入道》
宋代·连文凤

霞衣飞舞越山青，回笑时人醉未醒。
春枕卧看琪树月，夜香学拜石坛星。
泥成丹灶烧仙药，移近明窗读道经。
可惜蓬莱归不早，海风正急海波腥。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。